stanford-oval/wikipedia huggingface dataset:
Olga Torckell
Teoksia

Magda Böhme, berättelse af Eva Alm. Nya Pressens följetongbibliotek 53.   Helsingfors 1896 (nimimerkillä Eva Alm)
Kvinnor och andra berättelser.   G. W. Edlund, Helsingfors 1897
Syskonen Stjerne.  Söderström, Helsingfors 1902
Vär svenska stam och vårt modersmål. Skrifter utgivna av "Tolvan" kvinnlig sammanslutning inom Svenska folkpartiet i Helsingfors n:o 1.   Helsingfors 1909
En helgdagsafton på Nybro. Skrifter utgivna av "Tolvan" kvinnlig sammanslutning inom Svenska folkpartiet i Helsingfors n:o 2.   Helsingfors 1912
Hur Erkas far kom på andra tankar. Skrifter utgivna av "Tolvan" kvinnlig sammanslutning inom Svenska folkpartiet i Helsingfors n:o 3.  Helsingfors 1912
Liljendal under upprorstiden 1918 : skildring enligt anteckningar och muntliga berättelser sammanfattad av Olga Torckell.   Lovisa 1928
Oulunsalo-talo

Oulunsalo-talo vuonna 2017.
Oulunsalo-talo on Oulunsalon kaupunginosassa Oulussa sijaitseva monitoimitalo, jossa toimii muun muassa Oulunsalon lukio, nuorisotiloja, konserttisaleja, kokoustiloja ja Oulunsalon kulttuuri-instituutti. Rakennuksen on suunnitellut arkkitehti Ilpo Väisänen, ja se valmistui 1993.
Ofelia (henkilöhahmo)

John Everett Millais: Ofelia
Ofelia on kuvitteellinen henkilö William Shakespearen näytelmässä Hamlet. Hän on nuori ylhäisönainen, hovimies Poloniuksen tytär ja Laerteksen sisar sekä näytelmän nimihenkilön, prinssi Hamletin rakkauden kohde. 
Ofelia menettää järkensä Hamletin tapettua vahingossa Poloniuksen. Lopulta Ofelia hukkuu jokeen.
Ofelia taiteessa ja viihteessä

Ofelia on inspiroinut ranskalaista laulaja-lauluntekijää Nolwenn Leroyta kappaleeseen ”Ophélia”, joka julkaistiin hänen vuoden 2012 albumillaan Ô Filles de l'eau.
Oke Peltonen

Oke Aarne Thorvald Peltonen (8. heinäkuuta 1909 Helsingin maalaiskunta – 6. toukokuuta 2005 Helsinki) oli suomalainen kirkkoherra, rovasti, opettaja ja kirjailija joka käytti myös salanimeä Tuomas Pyy.
Peltonen pääsi ylioppilaaksi Kotkan yhteiskoulusta 1929 ja suoritti teologisen erotutkinnon (sacri ministerii candidatus) 1935. Hänet vihittiin papiksi 1936 Tampereella, hän auskultoi oppikoulua varten 1936 ja hän suoritti pastoraalitutkinnon 1945.
Peltonen oli kirkkoherrana Rengossa, kappalaisena Kymin seurakunnassa 1952–1960 sekä uskonnonopettajana muun muassa Kymin yhteiskoulussa 1952–1960 ja sen jälkeen Helsingin Johanneksen seurakunnassa. Hän jäi eläkkeelle 1979.
Teoksia

Nimellä Oke Peltonen:
Karjalan kuvia : Tampereen Karjala-seuralle omistaen, sen juhlaan 17.11.1940. Tampere 1940
Jouluyön tähdenlennot : vuoropuhelu. Kuva ja sana, Helsinki 1944
Kultainen ikkuna : runoja. Kirjapaja, Helsinki 1944
Pieni ystävä ; kuvat Seppo Launis. Kuva ja sana, Helsinki 1944
Elämän toukokuu. Kuva ja sana, Helsinki 1945
Korkeuden kuvastimet : lastuja. Kirjapaja, Helsinki 1945
Helvi Leiviskä : Maatalousnaisen laulu ; kirj. Oke Peltonen. Maatalousnaisten julkaisuja 53, Maatalousseurojen keskusliiton julkaisuja 367. Helsinki 1947
Muistojen puhetta. Aikamme kysymyksiä. Sarja 4. Suomen kirkon sisälähetysseura, Pieksämäki 1951
Nimellä Tuomas Pyy:
Nyt minun täytyy mennä : romaani. Kuva ja sana, Helsinki 1945
Äidin virsi. Kuva ja sana, Helsinki 1946
Kultasormus. Kuva ja sana, Helsinki 1948
Suomennoksia

Franz Schubert : Saksalainen messu - Deutsche Messe ; teksti Joh. Phil. Neumann ; suom. Oke Peltonen ; suom. kuorolle sovellutus P. O. Salokannel. Fazer, Helsinki 1969
Oulunsalo (täsmennyssivu)

Oulunsalo voi tarkoittaa seuraavia:
Oulunsalo, entinen Suomen kunta
Oulunsalo, kaupunginosa Oulun kaupungissa
Oulunsalo, suuralue Oulun kaupungissa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Oulunsalo”, voi hakea sivunnimihaulla, laajalla sivunnimihaulla tai tekstihaulla.
Oulunportti

Oulunportti on Oulun eteläpuolelle, Perävainion ja Kaakkurin sekä moottoritien väliin valmistumassa oleva yritysalue. Alueella on tällä hetkellä lähinnä autoliikkeitä ja muita liikkeitä.
Nifelvind

| Nifelvind Finntroll |
| --- | --- | --- |

Studioalbumin tiedot
 Äänitetty : heinä–syyskuu 2009
 Studio : Sonic Pump Studios, Helsinki
 Julkaistu: 17. helmikuuta 2010
 Formaatti: CD, LP
 Tyylilaji: folk metal, black metal
 Kesto: 45.36
 Levy-yhtiö: Century Media
Listasijoitukset
  Suomen virallinen lista: 35.
Finntrollin muut julkaisut
| Ur jordens djup 2007 | Nifelvind 2010 | Blodsvept 2013 |
Nifelvind on Finntrollin viides studioalbumi, joka julkaistiin 17. helmikuuta 2010.
Tuotanto

Finntroll ilmoitti kotisivuillaan heinäkuussa 2009 virallisesti aloittavansa uuden studioalbumin äänittämisen. Albumin sanoitukset on tehnyt edellisten albumien tapaan, Nattföddiä lukuun ottamatta, entinen jäsen Katla.
Äänityssessioista ilmestyi huumoripohjaista päiväkirjaa yhtyeen pääasiallinen säveltäjän Trollhornin julkaisemana. Päiväkirjaan ilmestyi ajan myötä myös lyhyitä videoita uusien kappaleiden miksauksesta, joista sai kuvaa levyn äänimaailmasta. Äänitykset kestivät syyskuun lopulle, ja miksaus aivan syyskuun alkuun.
Äänityksen lomassa yhtyeeseen liitettiin myös virallisesti Virta, joka on tähän mennessä ollut mukana kiertueilla.
27. lokakuuta Trollhorn ilmoitti Finntrollin uusilla kotisivuilla albumin masteroinnin olevan valmis. Ohessa oli myös osittainen kappalelista. Päivää myöhemmin ilmestyi video, jossa on mm. lisää uuden albumin materiaalia. 27. marraskuuta levyn viralliseksi nimeksi julkaistiin Nifelvind.
Kappaleesta Solsagan julkaistiin musiikkivideo Finntrollin MySpace-sivustolla 15. tammikuuta.
Under Bergets Rot -kappale sai myös oman musiikkivideonsa huhtikuussa 2010. Video on yhtyeen ensimmäinen animoitu musiikkivideo.
Kappaleet

Blodmarsch – 2.11 (Verimarssi)
Solsagan – 4.31 (Auringon tarina)
Den frusna munnen – 4.04 (Jäinen suu)
Ett norrskensdåd – 3.34 (Revontulien teko)
I trädens sång – 3.43 (Puiden laulussa)
Tiden utan tid – 4.55 (Aika ilman aikaa)
Galgasång – 3.45 (Hirsipuulaulu)
Mot skuggornas värld – 4.43 (Kohti varjojen maailmaa)
Under bergets rot – 3.28 (Vuoren juuren alla)
Fornfamnad – 3.42 (Muinaisten syleilemä)
Dråp – 7.00 (Surma)
Under dvärgens fot – 3.32 (Kääpiön jalan alla, boxset-version bonusraita)
Kokoonpano

Vreth – laulu
Routa – kitarat
Skrymer – kitarat
Tundra – basso
Beast Dominator – rummut & lyömäsoittimet
Trollhorn – kosketinsoittimet, kitarat
Virta – kosketinsoittimet
Kokoonpano > Tuotanto

Nino Laurenne – miksaus
Mika Jussila – masterointi
Arviot

Blabbermouth:
Desibeli.net:
Imperiumi.net:
Inferno:
Soundi:
Sputnikmusic:
V2.fi:
Aiheesta muualla

Nifelvind Discogsissa. (englanniksi)
Albumi Nifelvind Encyclopaedia Metallum -sivustolla (englanniksi)
Olga Tepponen

Olga Tepponen (4. toukokuuta 1859 Joroinen – 1942) oli suomalainen kotiteollisuuden parissa toiminut opettajan rouva ja kudonnan kustantaja.
Olga Tepponen asui naimisiin mentyään useita vuosikymmeniä Pieksämäellä. Hän hankki itselleen ammattipätevyyden kankaankudonnassa ja alkoi harjoittaa kutomaliikettä 100 markan alkupääomalla. Hän hankki taiteilijain valmistamat mallit eri kangaslaaduille ja jakoi työtehtävät kutojille näiden taipumusten mukaan. Tepposen johdolla Pieksämäen ja lähiseudun kutojat valmistivat sitten karvalankamattoja, uutimia, raanuja ja drellejä. Tepponen hoiti myös valmiiden tuotteiden myynnin ja aloitti liikesuhteet Helsingin suurten kotiteollisuusliikkeiden Käsityön Ystävien ja Kotiteollisuusyhdistyksen kanssa tehden edelläkäsin myyntisopimuksia eri tuotteille. Korkealaatuiset tuotteet menivät hyvin kaupaksi Helsingissä ja niiden valmistus toi hyviä lisätuloja kankaiden kutojille.
Tepponen asui leskeksi jäätyään Mikkelissä ja harjoitti neuvontatoimintaa kudonnan ja muun käsiteollisuuden alalla. Hänen ikääntyessään varsinainen liiketoiminta siirtyi nuorempien käsiin. Tepponen oli perustamassa Mikkelin läänin Kotiteollisuusyhdistystä 1900-luvun alussa ja kuului yhdistyksen johtokuntaan vuoteen 1938 saakka, jolloin hän muutti Mikkelistä Helsinkiin. Hän oli yhdistyksen kunniajäsen ja sai 1938 Suomen Kotiteollisuusjärjestöjen Keskusliiton ansiomerkin.
Oskar Fredrik Borg

Oskar Fredrik Borg (28. joulukuuta 1847 Uusikaarlepyy – 28. huhtikuuta 1907 Sortavala) oli suomalainen opettaja, toimittaja ja seminaarinjohtaja.
Borgin vanhemmat olivat kirkkoherra Gabriel Borg ja Katarina Juliana Haartman. Hän pääsi ylioppilaaksi Hämeenlinnan lukiosta vuonna 1866, opiskeli Helsingin  yliopiston historiallis-kielitieteellisessä tiedekunnassa ja valmistui filosofian kandidaatiksi vuonna 1872. Borg vihittiin maisteriksi vuonna 1873.
Borg työskenteli alkeiskoulujen opettajana Hämeenlinnassa ja Turussa, Turun ruotsalaisen lyseon latinan ja ruotsin kielen opettajana vuosina 1875–1885, Turun ja Porin läänin kansakoulujen tarkastaja vuosina 1885–1897 ja Sortavalan seminaarin johtajana vuodesta 1897. Jälkimmäisestä tehtävästä hän sai kanslianeuvoksen arvon.
Borg oli turkulaisen Aura-lehden päätoimittaja vuosina 1880–1881, 1884–1885 ja 1887 sekä Kansakoulun Lehden toimittaja vuosina 1888–1892. Hän toimi Turun kansankirjaston hoitajana vuosina 1878–1885.
Borgin poikia olivat lehtori, toimittaja, kansanedustaja Väinö Kivilinna ja opettaja, Suomen metsästäjäliiton sihteeri ja tietokirjailija Martti Kivilinna..
One Thousand Museum

| One Thousand Museum |
| --- | --- |
 One Thousand Museum vuonna 2022.
Tiedot
Sijainti:  1000 Biscayne Boulevard, Miami, Florida, Yhdysvallat
Rakennettu:  2015–2019
Käyttötarkoitus:  asuinrakennus
Tila:  valmis
Yritykset
Arkkitehti:  Zaha Hadid Architects
Kehittäjä:  One Thousand Group
Omistaja:  One Thousand Museum
Tekniset tiedot
Kerroksia:  60
Korkeus
Kattokorkeus:  213,1 m
 SkyscraperPage.com 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
One Thousand Museum on Miamissa Yhdysvalloissa sijaiteva 213 metriä korkea asuinkäyttöön tarkoitettu pilvenpiirtäjä. Torni rakennettiin vuosina 2015–2019, ja siinä on 60 kerrosta. Rakennuksen päämateriaali on betoni, ja sen on suunnitellut arkkitehtitoimisto Zaha Hadid Architects. Rakennuksen hissit on toimittanut suomalainen Kone.
PVA

PVA voi tarkoittaa seuraavia asioita:
Polyvinyyliasetaatti, polymeeri, tyypillisen puuliiman pääraaka-aine.
Deathmatch (lyh. PvA), ensimmäisen persoonan ammuntapelien moninpeleissä tyypillinen pelimuoto.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”PVA”, voi hakea sivunnimihaulla, laajalla sivunnimihaulla tai tekstihaulla.
Oglethorpe University

| Oglethorpe University |
| --- | --- |

Perustettu:  1835
Tyyppi:  liberal arts college
Opiskelijoita:  1 000
Sijainti:  Brookhaven, Georgia  Yhdysvallat
Maskotti:  etelänkeiju
Sivusto:  oglethorpe.edu
Oglethorpen kampuksen kellotornissa on 42 kellon carillon-soitin.
Oglethorpe University on pieni yksityinen liberal arts college Brookhavenissa, Atlantan esikaupunkialueella Yhdysvaltojen Georgiassa. Vuonna 1835 perustettu, runsaan tuhannen opiskelijan college on nimetty osavaltion perustajan, brittikenraali James Oglethorpen mukaan. Oglethorpe University tunnetaan Crypt of Civilization -aikakapselin säilytyspaikkana.
Historiaa

Oglethorpe University perustettiin 1835 Midwayhin, osavaltion silloisen pääkaupungin Milledgevillen eteläpuolelle. Koulun perustivat presbyteriaanit, mutta nykyisin se on tunnustukseton. Yhdysvaltain sisällissota johti koulun sulkemiseen vuosiksi 1862–1866.
Kun osavaltion pääkaupunki siirrettiin Milledgevillestä Atlantaan, Oglethorpe University seurasi mukana. Vuonna 1870 se toimi Atlantan nykyisen kaupungintalon kohdalla. Taloudelliset vaikeudet pakottivat kuitenkin sulkemaan koulun. Oglethorpe avattiin uudelleen tunnustuksettomana eli uskonnollisista ryhmistä riippumattomana vuonna 1913. Vuonna 1915 alettiin rakentaa sille uutta kampusta Brookhavenin kaupunginosaan tohtori Siemers Jacobsin aloitteesta. Hän toimi sittemmin collegen rehtorina (president) lähes kolme vuosikymmentä.
Oglethorpe Universitystä tuli Oglethorpe College vuonna 1965, mutta university-sana otettiin käyttöön taas vuosia myöhemmin. Uusgoottilaiseen tyyliin rakennettu 0,4 neliökilometrin kampus on otettu mukaan Yhdysvaltojen historiallisten kohteiden luetteloon.
Historiaa > Maskotti

Siemers Jacobs valitsi oppilaitoksen maskotiksi merilinnun nimeltä etelänkeiju (engl. stormy petrel), koska James Oglethorpen kerrottiin ihailleen sen sitkeyttä ja rohkeutta. Niinpä myös collegen urheilujoukkueet tunnetaan nimellä Stormy Petrels.
Aiheesta muualla

Kuvia tai muita tiedostoja aiheesta Oglethorpe University Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Oglethorpe University
Käännös suomeksi
Odarka Oleksijivna Kyselytsja

Ukrainan kunniataiteilijan O.I. Kryvorutškon muotokuva Odarka Oleksiivna Kyselytsjasta
Odarka Oleksijivna Kyselytsja (ukr. Одарка Олексіївна Киселиця; 1. huhtikuuta 1912 Berehometin kylä Tšernivtsin alueella Bukovynassa – 19. tammikuuta 1999 Tšernivtsi) oli ukrainalainen taidemaalari. Hänen maalauksistaan monet kuvaavat hänen kotiseutunsa Karpaattien maisemia ja ihmisiä. Hänet tunnetaan voimakkaasta värien käytöstä, erityisesti kukka-asetelmistaan ja kansantaiteen elementeistä. Häntä kutsuttiin jo elinaikanaan Bukovynan Van Goghiksi.
Tausta

Odarka Kyselytsja vietti lapsuutensa ja nuoruutensa Lukivtsin (vuodesta 2005 Lukavtsi  ) kylässä Vyžnytsjan alueella., minne perhe oli 1. maailmansodan jälkeen muuttanut. Hänen vanhempansa Oleksij (1884-1950) ja Adelaida Kyselytsja (os. Zibatšynska, Zibatšynskyi-suku)  olivat molemmat opettajia. Isä oli paitsi koulun johtaja myös  merkittävä kulttuurihenkilö ja kansallinen vaikuttaja Bukovynassa: kustantaja ja toimittaja, kansatieteilijä, teatterin ja kirjaston perustaja ja johtaja. Myös äiti kuului kansallismieliseen älymystöön.
Lapsuudesta asti Odarka oli kiinnostunut kansantaiteesta, erityisesti perinteisten pisanka-pääsiäismunien maalauksesta.
Taideopinnot

Odarka Kyselytsja opiskeli maalausta ensin amatööritaiteilija Ratskyin ja kuuluisan tšernivtsiläisen taidemaalari Panteleimon Vidinovskyin (1928-1930) työpajoissa.  Jälkimmäinen myös taivutteli epäilevät vanhemmat lähettämään lahjakkaan tyttärensä Prahan taideakatemiaan ja auttoi pääsykokeisiin valmistautumisessa.
Odarka Kyselytsja opiskeli Prahan taideakatemiassa vuodesta 1930 alkaen ja huolimatta siitä, että keuhkosairaus viivytti opintoja, valmistui sieltä menestyksekkäästi v. 1939. Hän halusi maalata muotokuvia ja osallistui vaativuudestaan tunnetun arvostetun tšekkiläisen muotokuvataiteilijan Vratislav Nechleban (1885–1965) työpajoihin.
Opintojen jälkeen Odarka Kyselytsja palasi kotimaahansa  ja asettui Tšernivtsiin.
Ura ja tyyli

Vuonna 1949 Odarka Kyselitsa sai työpaikan Tšernivtsin taiderahastosta. Prahan taideakatemiassa modernit keskieurooppalaiset taideihanteet  omaksuneen taiteilijan oli alistuttava työskentelemään tuolloin ainoan sallitun taidesuuntauksen, sosialistisen realismin, ideologiaa noudattaen.   Eristyneisyys ja ristiriita, jota hän koki, kuvastuu hänen tummasävyisimmistä asetelmistaan
Henkireiän taiteilijalle tarjosi kukkien maalaaminen; erilaisia kukkien hallitsemia asetelmia maalaamalla hän saattoi käyttää akatemiassa hankittuja taitoja ja toteuttaa omaa ilmaisuaan.
Odarka Kyselitsa on tunnettu voimakkaasta värien käytöstä. Hän muotoili asetelmat, maisemat ja muotokuvat runsaalla värillä pääasiassa palettiveitsellä ja alla prima -tekniikalla (märkää märälle)  Hänen teoksilleen pidetään ominaisena dramaattisuutta. värien voimakkuutta ja tasapainoista sommittelua, sisäistä dynamiikkaa ja veistoksellisuutta sekä  pastoositekniikkaa (tarkoittaa maalaustekniikassa paksua, peittävää väriä )
Taiteilijaa innoittivat hänen kotiseutunsa Bukovynan vuodenaikojen ja kansantaiteen värit. Krysanteemit, olkikukat (ikikukat), pisanka-pääsiäismunat ovat tyypillisiä aiheita hänen maalauksissaan. Hän maalasi muotokuvia myös Bukovynassa asuvan hutsulien kansanryhmän jäsenistä värikkäissä kirjonnalla koristelluissa kansallispuvuissaan. Hänen teoksissaan yhdistyvät 1900-luvun modernismi ja kansantaiteen estetiikka. Hänen pienikokoiset, mutta värikylläiset maalauksensa toivat hänelle lisänimen "Bukovynan Van Gogh"
Julkinen tunnustus

Ukrainan taiteilijaliiton jäseneksi jo vuonna 1954 liittynyt Odarka Kyselytsja  sai julkista tunnustusta vasta vuonna 1988, yli 75-vuotiaana, jolloin järjestettiin hänen ensimmäinen oma näyttelynsä ja julkaistiin luettelo hänen teoksistaan.  Sen jälkeen hän piti useita teoksiensa näyttelyitä Ukrainassa ja Romaniassa.
Berehometin taidekoulu on nimetty Odarka Kyselytsjan mukaan.  Rakennuksen ulkoseinässä Nezaležnosti prospekt 103:ssa Tšernivtsissä, missä Odarka Kyselytsja asui ja työskenteli on  muistolaatta: "Ukrainan kunniataiteilija Odarka Kiselytsia asui tässä rakennuksessa vuosina 1962-1999  Tšernivtsin aluehallinnon kulttuuriosasto jakaa vuosittain Odarka Kyselytsjan kunniaksi perustetun kuvataidepalkinnon  Vuonna 1997 hänelle myönnettiin Ukrainan kunniataiteilijan arvo.
Tšernivtsin alueellinen taidemuseo julkasi taiteilijasta vuonna 2012 kirjan: Odarka Kyselytsja. Z kolektsiji Tšernivtsʹkoho oblasnoho h'udožnʹoho muzeju  .
Odarka Kiselitsan teoksia säilytetään Tšernivtsin taidemuseossa, Tšernivtsin kotiseutumuseossa ja muissa Ukrainan museoissa sekä yksityisissä kokoelmissa.
Odarka Kyselytsja kuoli 86-vuotiaana ja on haudattu Lukavtsin kylään .
Käännös suomeksi
Orgaaniset peroksidit

Orgaanisen peroksidin yleinen rakenne
Hydroperoksidin yleinen rakenne
Peresterin yleinen rakenne
Orgaaninen peroksidi on yhdiste, jonka toiminnallisessa ryhmässä on yksinkertainen happi–happi-sidos (R-O-O-R'). Jos R' on vety puhutaan hydroperoksideista. Peresterin yleinen rakenne on RC(O)OOR.
Orgaanisen peroksidin rakenteen happi–happi-sidos katkeaa helposti, jolloin muodostuu radikaaleja. Tämä vuoksi niitä käytetään usein reaktion käynnistäjinä polymeroinnissa. Useimmiten tähän käytetyt peroksidit ovat metyylietyyliketoniperoksidi ja bentsoyyliperoksidi. Muita petrokemianteollisuuden sovellutuksia, joihin orgaanisia peroksideja käytetään ovat muovien kovettaminen ja ristisilloitus.
Orgaaniset peroksidit ovat hyvin vahvasti hapettavia ja myös helposti räjähtäviä aineita. Useita orgaanisia peroksideja kuten asetoniperoksidia ja tert-butyylihydroperoksidia käytetäänkin räjähdysaineina tai hapettimina.
Aiheesta muualla

Kuvia tai muita tiedostoja aiheesta Orgaaniset peroksidit Wikimedia Commonsissa
Ombella-Mpoko

| Ombella-Mpoko |
| --- | --- |
 Prefektuurin sijainti Keski-Afrikan tasavallassa
Valtio:  Keski-Afrikan tasavalta
Hallinto:  
 – hallinnollinen keskus:  Boali
Pinta-ala:  31 835 km²
Väkiluku (2003):  356 725
 – väestötiheys:  11,2 as./km²
Lyhenteet:  
 – ISO 3166:  CF-MP
Ombella-Mpoko on yksi Keski-Afrikan tasavallan prefektuureista. Sen pääkaupunki on Boali. Ombella-Mpokon pinta-ala on 31 835 neliökilometriä ja siellä on vuoden 2003 väestönlaskennan mukaan 356 725 asukasta.
Ombella-Mpokon rajanaapurit ovat Ouham, Lobaye, Ouham-Pendé, Nana-Mambéré, Mambéré-Kadéï, Kémo, Bangui ja Kongon demokraattinen tasavalta. Ombella-Mpokon ja Kongon demokraattisen tasavallan välisen rajan muodostaa Ubangijoki.
One UI

One UI on korealaisen Samsung Electronicsin kehittämä graafinen käyttöliittymä sen omille Android-pohjaisille mobiililaitteille. One UI korvasi edeltävän Samsung Experiencen, joka korvasi aikanaan heikosta maineesta tunnetun TouchWizin.
Samsung esitteli One UI:n kehittäjätapahtumassa marraskuussa 2018. One UI:n jakelu alkoi Android 9 Pie -päivityksen mukana vuonna 2019. Uudet laitteet, kuten Galaxy S10 sisältävät One UI:n.
One UI 2.0 julkaistiin Android Q -päivityksen mukana vuonna 2020.
Omayra Sánchez

Frank Fournier’n World Press Photo -palkinnon voittanut kuva Omayra Sánchezista loukussa raunioiden alla.
Omayra Sánchez (28. elokuuta 1972 – 16. marraskuuta 1985) oli kolumbialainen tyttö, joka kuoli 13. marraskuuta 1985 Armerossa, Kolumbiassa sattuneessa Nevado del Ruiz -tulivuoren purkauksessa. Purkausta seuranneen mutavyöryn seurauksena Sánchez jumiutui jaloistaan kiinni kotitalonsa raunioihin. Pelastustyöntekijät eivät ilman asianmukaista pelastuskalustoa onnistuneet ajoissa irrottamaan kaulaansa myöden vedessä ollutta tyttöä. 13-vuotiaana kuollut Sánchez ehti taistella maailman median edessä noin 60 tuntia (kolme yötä ja kaksi päivää) kehittyvää kuoliota ja hypotermiaa vastaan.
Sánchezin äiti ja veli selvisivät vyörystä, mutta hänen isänsä ja tätinsä kuolivat. Tädin ruumis oli osittain kietoutunut tytön jalkoihin, ja pelastajat yrittivät tuloksetta nostaa ruumiin mudasta, jotta tytön pelastaminen olisi helpottunut.
Ranskalainen valokuvaaja Frank Fournier otti Sánchezista kuvan muutamaa tuntia ennen tämän kuolemaa. Kuva julkaistiin ensimmäiseksi Paris Match -lehdessä. Jotkut kritisoivat valokuvaajaa, mutta Fournier uskoi kuvan auttaneen keräämään avustuksia ympäri maailmaa ja tuoneen esille Kolumbian hallinnon vastuuttomuuden. Tiedemiehet olivat ennustaneet katastrofin laajuuden, mutta alueella ei ollut evakuointisuunnitelmia. Pelastustöihin vaikutti myös se, että maan armeija oli keskitetty pääkaupunkiin Bogotáan, jossa viikkoa aiemmin M-19-sissiryhmä oli hyökännyt oikeustaloon. Kuva sai vuoden 1986 World Press Photo -palkinnon.
Kirjailija Isabel Allenden novelli ”De barro estamos hechos” (suom. Savesta meidät on luotu) pohjautuu Omayran tarinaan.
Ombilinin hiilikaivos

| Ombilinin hiilikaivos |
| --- | --- |

Maailmanperintökohde
Sijainti:  Indonesia  0°41′S, 100°46′E
Tyyppi:  kulttuuri
Kriteerit:  (ii) (iv)
Tunnusnumero:  1610
Valintahistoria
Valintavuosi:  2019
 
Ombilinin hiilikaivos Indonesialle kuuluvalla Sumatran saarella Länsi-Sumatran provinssissa lähellä Sawahlunton kaupunkia on teollisuushistoriallinen kokonaisuus, joka kuuluu Unescon maailmanperintöluetteloon vuodesta 2019. Siihen kuuluu kaivoskuiluja, hiilen käsittelylaitoksia, kaivosmiesten asuntoja, rautatie ja Emmahavenin satama Intian valtameren rannalla.
Ombilin on Kaakkois-Aasian vanhin hiilikaivos. Hollantilainen geologi Willem Hendrik de Greve löysi alueen hiilivarat vuonna 1867.  Kaivosyhtiö perustettiin 1888.
Odd

| Odd |
| --- | --- |
Sukupuoli:  mies
Nimen merkitys:  "kärki"
Nimen alkuperä:  muinaispohjoismainen
Levinneisyys:  Norja
Infobox OKNimi-testi OK: 
Odd on pohjoismainen miehen etunimi, joka on käytössä erityisesti Norjassa. Se pohjautuu muinaispohjoismaiseen nimeen Oddr, joka tarkoittaa kärkeä (vrt. ruotsin kielen udde, 'niemi'). Norjassa Oddin nimipäivää vietetään 15. huhtikuuta ja nimen sai maassa 36 200 henkilöä vuosina 1900–2017.
Tunnettuja Odd-nimisiä > Norjalaisia

Odd Aukrust (1915–2008), taloustieteilijä
Odd Børre (1939–2023), laulaja
Odd Børretzen (1926–2012), viihdetaiteilija
Odd Einar Dørum (s. 1943), poliitikko
Odd Christian Eiking (s. 1994), maantiepyöräilijä
Odd Roger Enoksen (s. 1954), poliitikko
Odd Eriksen (1955–2023), poliitikko
Odd Frantzen (1913–1977), jalkapalloilija
Odd Hassel (1897–1981), Nobel-palkittu kemisti
Odd-Bjørn Hjelmeset (s. 1971), maastohiihtäjä
Odd Højdahl (1921–1994), poliitikko
Odd Emil Ingebrigtsen (s. 1964), poliitikko
Odd Lirhus (s. 1956), hiihtäjä
Odd Lundberg (1917–1983), pikaluistelija, maailmanmestari ja olympiamitalisti
Odd Martinsen (s. 1942), maastohiihtäjä
Odd Nerdrum (s. 1944), taidemaalari
Odd Nordstoga (s. 1972), muusikko
Odd Reinsfelt (1941–2022), poliitikko
Odd Sagør (1918–1993), poliitikko
Odd Arne Westad (s. 1960), historioitsija
Tunnettuja Odd-nimisiä > Muita

Odd Glöersen (1909–1976), suomalainen yritysjohtaja
Tunnettuja Odd-nimisiä > Taiteilijanimenä

Orvar Odd eli Oscar Patric Sturzen-Becker (1811–1869), ruotsalainen runoilija, toimittaja ja poliitikko
Tunnettuja Odd-nimisiä > Kuvitteellisia henkilöitä

Odd Della Robbia, Code Lyoko -televisiosarjassa esiintyvä poika